సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
RRRలో సముద్రఖని.. ఎలా ఎంపికచేశారో చెప్పిన తమిళ దర్శకుడు
తాను ‘RRR’లో నటిస్తుండటంపై సముద్రఖని స్పందించారు. ఓ తమిళ మ్యాగజైన్‌కు ఇచ్చిన ఇంటర్వ్యూలో తనను రాజమౌళి ఎంపిక చేసిన విధానాన్ని చెప్పారు.
Samayam Telugu | Updated:
Jan 24, 2019, 02:35PM IST
తమిళ సీనియర్ నటుడు సత్యరాజ్ ‘బాహుబలి’లో చేసిన కట్టప్ప పాత్రకు ఎంత గుర్తింపు వచ్చిందో అందరికీ తెలిసిందే. అప్పటి వరకు సత్యరాజ్‌కు ఉన్న క్రేజ్ ఒక ఎత్తయితే.. కట్టప్ప పాత్ర చేసిన తరవాత ఆయన ఇమేజ్ మరో ఎత్తు. ఈ ఒక్క పాత్రతో దేశ వ్యాప్తంగా ప్రేక్షకుల గుండెల్లో చెరిగిపోని ముద్ర వేశారు సత్యరాజ్. ఇప్పుడు అంత ప్రాధాన్యత ఉన్న మరో పాత్రను ‘RRR’లో రాజమౌళి డిజైన్ చేశారట. ఆ పాత్రకు తమిళ దర్శకుడు, నటుడు, జాతీయ అవార్డు గ్రహీత సముద్రఖనిని ఎంపిక చేసుకున్నారు. ఈ సినిమా ద్వారా సముద్రఖని తెలుగు తెరకు పరిచయమవుతున్నారు.
తాను ‘RRR’లో నటిస్తుండటంపై సముద్రఖని స్పందించారు. ఓ తమిళ మ్యాగజైన్‌కు ఇచ్చిన ఇంటర్వ్యూలో తనను రాజమౌళి ఎంపిక చేసిన విధానాన్ని చెప్పారు. ‘నా సినిమా నడోడిగల్ చూసిన తరవాత రాజమౌళి సార్ నాకు ఒక పెద్ద మెసేజ్ పంపారు. అప్పటి నుంచి మేమిద్దం టచ్‌లో ఉన్నాం. ఇటీవల ఆయన ఇంటికి నన్ను ఆహ్వానించారు. ఆయన కుటుంబసభ్యులను నాకు పరిచయం చేశారు. ఎన్టీఆర్, రామ్ చరణ్ కాంబినేషన్‌లో వస్తోన్న సినిమాలో నన్ను ఓ ప్రధాన పాత్రలో నటించమని అడిగారు. నేను వెంటనే అంగీకరించాను’ అని సముద్రఖని వివరించారు.